text: Skatteminister på grænse-razzia
  20 juni 2010 kl. 15.24
  Skatteminister Troels Lund Poulsen deltog i dag i en kontrolaktion ved motorvejsgrænsen i Frøslev med skattefolk og politiet. I løbet af et par timer oplevede ministeren, at der blev afsløret svindel for op mod en million kroner.
  
  Troels Lund Poulsen var kommet for at lytte til sine folk i felten.
  Politiet stopper bilisterne fra Tyskland, og en del af dem bliver sendt i armenene på tolderne her på rastepladsen ved grænsen i Frøslev.
  Skattefolkene går især efter udenlandske lønmodtagere og firmaer - og ulovlig kørsel med biler på udenlandske nummerplader.
  Dagens største fangst var en dansker i en tysk bil, der er flygtet fra en stor skattegæld.
  En enkelt narkohund er også på arbejde, mens ellers går jagten på plattenslagere. For eksempel udenlandske arbejdere, der møder op med en værktøjskasse og påstår, at de arbejder i deres eget firma.
  